**OHJEITA SSS-TOURIN OSAKILPAILUJA JÄRJESTÄVILLE SEUROILLE**

**Säännöt on päivitetty järjestelytoimikunnan syyskokouksessa 10.10.2024.**

Saimaa Seniori Scramble Tour on 13 golfseuran jäsenilleen järjestämä kilpailumuoto, jossa pelataan joka vuosi kuusi- tai seitsemän osakilpailua jäsenseurojen kentillä.

Jäsenseurat ovat:

Järjestämisoikeus joka vuosi: KGOLF.

Järjestämisoikeus parittomina vuosina: GP, HCGolf, KeG, PuulaG, RanG ja ReG.

Järjestämisoikeus parillisina vuosina: IG, KarG, LPG, MG, TGS ja VG.

Järjestävän seuran tulee myös tutustua Saimaa Senior Scramble Tourin voimassa oleviin sääntöihin. Tässä ohjeistuksessa ei välttämättä toisteta säännöissä esiintyviä asioita.

**Kilpailukutsu**

Lähetettävä seuroille viimeistään kaksi viikkoa

ennen kilpailupäivää. Käytettävä jaettuja kutsupohjia.

Kutsu on lähetettävä sekä seurojen yhteyshenkilöille että

seurojen caddiemastereille.

**Osallistumisoikeus**

Pääsääntöisesti samaa seuraa edustava pelaajapari. Eri seurojen pelaajista koostuva pari lasketaan ilmoittavan seuran osallistujakiintiöön, mutta ei lasketa seurapisteisiin.

**Osallistumisen peruminen**

Lähtölistan julkaisemisen jälkeen järjestäjällä on oikeus laskuttaa kilpailumaksu poisjääneeltä parilta, ellei tällä ole esittää perusteltua dokumenttia poisjäännistä.

**Lähtölistat**

Listojen laadinnassa on pyrittävä siihen, että saman seuran joukkueita ei pelaa samassa lähdössä.

**Pelipäivä** Pelipäivä on torstai

**Yksin pelaava pari**

Järjestäjällä on velvollisuus hankkia merkitsijä ilman peliparia jääneelle/jääneille pareille. Merkitsijä voi olla myös yksittäinen pelaaja.

**Osakilpailun peruminen tai siirtäminen**

Yksittäisen kilpailun siirtäminen tai peruminen on viime kädessä järjestävän seuran/kentän vastuulla. Ennen toimenpiteitä on kuitenkin konsultoitava SSS-Tourin järjestelytoimikunnan edustajan/edustajien (puheenjohtaja, kilpailuvastaava tai sihteeri) kanssa.

Perumisen tai siirron syitä voivat olla esimerkiksi: pelikelvottomat olosuhteet (kenttä esim veden vallassa tai rajuilma), sääennusteissa nähtävä laaja ukkosrintama tai jokin muu force major -tilanne. Päätöstä tehtäessä on otettava huomioon mm. etukäteen tehdyt ruokatilaukset ym. Pelkkä sadekeli ei ole riittävä syy kilpailun siirtämiseen toiselle päivälle.

**Hallinnointi**  
Järjestävä seura hoitaa kilpailun järjestelyt. SSS-tourin kilpailutoimikunta (puheenjohtaja, sääntövastaava ja sihteeri) sekä järjestävän seuran edustaja ottavat kantaa sääntökysymyksiin ja erikoistilanteisiin.

**Startteri**  
Väliaikalähtökilpailuissa on oltava startteri.

**Forecaddiet**

Järjestävää seuraa kehotetaan hankkimaan forecäddiet väylille, missä se edesauttaa pallon löytymistä ja täten nopeuttaa peliä.

**Mobile Scoring**  
Järjestävää seuraa kehotetaan ottamaan käyttöön Mobile Scoring. Tämä nopeuttaa mm. tulosten valmistumista. Kaikkia kilpailijoita ei kuitenkaan pakoteta sähköiseen tulosten syöttöön. Jokaisessa peliryhmässä on oltava varajärjestelmänä pahvinen tuloskortti. Tulokset on kierroksen jälkeen verrattava sähköisen ja ”pahvisen” tulosten välillä. Pahviseen tuloskorttiin merkitään myös valitut avaukset: 6 kpl/pelaaja.

**Ruokailut**  
Järjestävää seuraa kehotetaan huolehtimaan sekä lounaasta että aamiaismahdollisuudesta pelaajille. Väliaikalähtökilpailuissa lounastarjoilu on ainakin klo 11-16. Keittolounas/vast sisältyy kilpailumaksuun.

**Osakilpailun palkinnot**

Osakilpailun palkinnot ja jako-ohjeet on määritelty SSS-Tourin sääntöosiossa.  
Järjestävä seura/yhtiö hankkii osakilpailun palkinnot.

**Kokonaiskilpailu ja palkinnot**

Kokonaiskilpailun tulokseen lasketaan yhteen parin kolmen (3) parhaan osakilpailun pb-pisteet.  
Tasatuloksessa kauden aikana käytetty alempi slope voittaa.  
Kokonaiskilpailun palkinnot jaetaan joko viimeisessä osakilpailussa tai gaalakilpailussa, mikäli se järjestetään.

KGOLF hankkii kokonaiskilpailun palkinnot.

Kokonaiskilpailun palkinnot ja jako-ohjeet on määritelty SSS-Tourin sääntöosiossa.

**Seurakilpailu**

Seurojen väliseen kokonaiskilpailun tulokseen lasketaan seuran **kolmen (3) parhaan** parin kokonaistulos.

**Kiertopalkinnot**

Kiertopalkintoja on 2 kappaletta.

Kiertopalkinnot luovutetaan kokonaiskilpailun

voittajaparille ja parhaalle seuralle vuodeksi haltuun.

Voittajat huolehtivat kaiverruksista.